# Teresa Forcades i Vila

Teresa Forcades i Vila (Barcelona, 1966) és una metgessa, teòloga i monja benedictina catalana.

## Citacions
### Religió

* En ciència no hi ha dogmes, en teologia sí. Per tant, en ciència s'han de fer estudis.
       Entrevista a Saó, num. 391, març de 2014.

### Església

* Jo crec que té un sentit litúrgic que hi hagi una persona que tingui aquesta missió, i que la comunitat li delega el fet de presidir l'eucaristia; que això estigui vedat pel fet de ser dona, a mi em sembla que no està justificat teològicament.
       A El Convidat de TV3, 10 de març de 2013.
          Sobre l'ordenació i presidir l'eucaristia
* Si les dones de l'Església volguessin, l'ordenació canviaria en 24 hores.
       Entrevista a Els Matins de TV3, 10 de març de 2013.
* Ratzinger ha passat de la concepció de canviar l'Església de forma radical a reforçar-ne les estructures.
       Entrevista a Els Matins de TV3, 10 de març de 2013.
* L'Església no permet la píndola anticonceptiva però la mida de les famílies catòliques evidencia que es prenen precaucions.
       Entrevista a Els Matins de TV3, 10 de març de 2013.
* Hem de creure que l'alternativa no vindrà des de dalt, sinó des de la base.
       Entrevista a Els Matins de TV3, 10 de març de 2013.

### Avortament

* Crec que des d'un punt de vista religiós el respecte a la vida és un principi bàsic. Estic a favor del fet que hi haja una visió sobre la realitat que siga de fe, és a dir, que si a tu t'han violat, tu, lliurement -aquesta paraula m'interessa molt- digues que aquest fill serà una benedicció de Déu. A mi això em sembla esplèndid. Ara bé, jo no t'he de dir a tu, que t'acaben de violar, que has de tenir aquest fill. De cap manera! Només faltaria això! Jo no vull que hi haja una llei estatal que obligue a la mare a fer això. Estic a favor de la llibertat perquè fins i tot Déu la respecta.
       Entrevista a Saó, num. 391, març de 2014.

### Procés Constituent

* Si tinguéssim justícia social, per mi encara caldria treballar per l'estat propi. Però ara ens cal lluitar per l'estat propi i per un altre model social.
       Entrevista de presentació del Procés Constituent al programa Singulars, 10 d'abril de 2013.
* No tinc cap dubte que hi ha una majoria social esperant que algú faci un pas, i si el projecte té èxit, estarem oferint als ciutadans de Catalunya decidir no només en l'àmbit nacional i de sobirania sinó també quin model social volem. Però d'iniciatives bones n'hi ha hagut moltes vegades i no han tirat endavant per divisions internes, és l'únic interrogant que tinc. Faig una crida perquè les lluites internes, que segur que n'hi haurà, però que no aturin el projecte.
       Entrevista de presentació del Procés Constituent al programa Singulars, 10 d'abril de 2013.
* El poder el tenen les persones i ho volem demostrar.
       Entrevista de presentació del Procés Constituent al programa Singulars, 10 d'abril de 2013.
* Per fer el procés hem de ser independents, perquè no pots fer un procés constituent en una regió.
       Entrevista a Saó, num. 391, març de 2014.

### Capitalisme

* Un sistema així és èticament insostenible.
       Entrevista d'Antoni Bassas a Teresa Forcades, 4 d'octubre de 2013.
          Referint-se al sistema capitalista

### Crisi

* No podem permetre que la banca continuï destrossant la vida de tanta gent.
       Entrevista de presentació del Procés Constituent al programa Singulars, 10 d'abril de 2013.
* En la sanitat, avui en aquest país ja hi ha ciutadans de primera i de segona. I de les retallades n'hauríem de dir bufetades, en lloc de retallades.
       Entrevista de presentació del Procés Constituent al programa Singulars, 10 d'abril de 2013.

## Referències

* 1 2 3 Entrevista a Teresa Forcades per Teresa Ciges, a Revista Saó num. 391, març de 2014, pg.12-14
* ↑ «“El convidat”, amb TERESA FORCADES (capítol sencer)», 27-09-2011. Arxivat de l'original el 10-02-2012. [Consulta: 13 octubre 2013].
* 1 2 3 4 «Teresa Forcades creu que la forma de triar el nou papa és poc democràtica, anacrònica i poc evangèlica», 10-03-2013. [Consulta: 13 octubre 2013].
* 1 2 3 4 5 «Teresa Forcades: "Si tinguéssim justícia social, encara ens caldria lluitar per l'estat propi. Ara hem de lluitar per les dues coses"», 10-04-2013. [Consulta: 13 octubre 2013].
* ↑ «Teresa Forcades: "Un sistema així és èticament insostenible."», 10-04-2013. [Consulta: 13 octubre 2013].$^{[Enllaçnoactiu]}$